ועדת העבודה והרווחה, כנסת 25, פרוטוקול מספר 149, 2024-01-22 00:00

ישראל אייכלר:  שלום

ישראל אייכלר:  אנחנו פותחים את ישיבת הוועדה השנייה היום, י"ב בשבט התשפ"ד, 22 בינואר 2024

ישראל אייכלר:  על סדר היום הצעת חוק הביטוח הלאומי (תיקון - תשלום גמלת ילד נכה לאומן בעד ילד הנמצא אצלו באומנה), התשפ"ג-2023 של חברי הכנסת יצחק פינדרוס, משה גפני, יעקב אשר, מירב בן ארי, יסמין פרידמן

ישראל אייכלר:      מבין כל המציעים נצצאת כאן חברת הכנסת יסמין פרידמן

ישראל אייכלר:  בבקשה

יסמין פרידמן: תודה על הדיון הנוסף

יסמין פרידמן:  זה ממש חשוב כי דווקא בזמן חירום אנחנו צריכים לקדם את זה כמה שיותר מהר

יסמין פרידמן:  אני רוצה להזכיר שבדיון האחרון אתה נתת לגורמים המקצועיים 20 ימים כדי למצוא פתרון וזאת לאחר שהגורמים אמרו שהתקציב נמצא והם רק צריכים להגיע להסכמות על המנגנון

ישראל אייכלר: זה בדיוק מה שנעשה עכשיו

ישראל אייכלר:  אנשי משרד הרווחה והביטחון החברתי, בבקשה

נטלי מופסיק: כמה דקות לפני הדיון נמסר לי שהגענו הסכמה שאנחנו, משרד הרווחה, נתקצב את הצעת החוק אבל מי שישלם, ככל הנראה יהיה המוסד לביטוח לאומי

נטלי מופסיק:  צריך עוד לעשות כל מיני הסדרים במנגנון הזה של העברת מידע, אבל ברמה העקרונית אני שמחה לעדכן שזה ממש עכשיו הוסדר

ישראל אייכלר: אני מאוד שמח

ישראל אייכלר:  חשוב לי מאוד לומר שאנחנו שמחים ומברכים על כך שכאשר אנחנו אומרים שמשרדי הממשלה יגיעו לסיכומים בתאריך מסוים, הם אכן באים כאשר הנושא מסוכם

נטלי מופסיק: זה שיתוף פעולה שלנו ושל הביטוח הלאומי

נטלי מופסיק:  זה שיתוף פעולה ארוך שנים

שרית דמרי דבוש: הלשכה המשפטית במוסד לביטוח לאומי

שרית דמרי דבוש:  אכן יש הסכמה עקרונית וגם דיברנו על כך שאנחנו צריכים לייצר הסדרים

שרית דמרי דבוש:  בחלק מהדברים יש גם שאלות קצת יותר משפטיות שצריך לבחון אותם

ישראל אייכלר: תאמרי לפרוטוקול מה דיברת עם היועצת המשפטית

שרית דמרי דבוש: דיברנו עם היועצת המשפטית לגבי שאלות על זכאות רטרואקטיבית, מה המועד שהמשפחות יתחילו לקבל, שאלה של העברת המידע ממשרד הרווחה

ישראל אייכלר: למה את מתנגדת לרטרואקטיביות?     

שרית דמרי דבוש: אנחנו לא מתנגדים לרטרואקטיביות אבל יש שאלות שצריך לחדד

ישראל אייכלר: את מתכוונת שלא יהיה תשלום כפול

שרית דמרי דבוש: בדיוק

ישראל אייכלר: תאמרי שלא תהיה כפילות בתשלומים

ישראל אייכלר:  אם למשל אף אחד לא קיבל, מוטב שזה יהיה רטרואקטיבית

שרית דמרי דבוש: נכון

שרית דמרי דבוש:  מה שחשוב לנו זה שלא יהיה תשלום כפול

שרית דמרי דבוש:  יש נסיבות בהן הילד קיבל לפני כן גמלת ילד נכה וצריך לראות איך אנחנו עושים את המעבר הזה

יסמין פרידמן: זה אפשרי

שרית דמרי דבוש: זה אפשרי

ישראל אייכלר: צריך להסדיר את זה בחקיקה

נטלי מופסיק: יהיה גם צורך לעשות תיקונים עקיפים בחוק האומנה

ישראל אייכלר: תוכלו לעשות את זה בין קריאה ראשונה לקריאה שנייה ושלישית?     

שרית דמרי דבוש: כן

שרית דמרי דבוש:  אנחנו נעשה זאת

שרית דמרי דבוש:  יושבת איתנו מנהלת האגף של נכויות שמעורבת בנושא הזה

שרית דמרי דבוש:  גם איתה רצינו לשבת יחד עם גורמי המקצוע ונסביר

שרית דמרי דבוש:  אנחנו מבינים שיש שני סוגים של ילדים כאשר חלק הם במינהל מוגבלויות וחלק בשירותים אישיים חברתיים

שרית דמרי דבוש:  נעבוד על זה ביחד

שרית דמרי דבוש:  חלק יבוא לידי ביטוי בחקיקה וחלק יהיה בנוהל עבודה מסודר בינינו

נטלי מופסיק: אדוני, אני לא רואה מניעה להעביר את הצעת החוק עכשיו ואת התיקונים לעשות לקראת קריאה שנייה ושלישית ובלבד שבאמת כתוב בפרוטוקול בצורה מפורשת - ואני אומרת את זה עכשיו – שהצעת החוק תעבור שינויים

נטלי מופסיק:  במהות תשלום קצבאות ילד נכה למשפחות אומנה, זה מה שיקרה, זה מתוקצב על ידי המוסד לביטוח לאומי

נטלי מופסיק:  הנוסח עצמו של הצעת החוק יצטרך לעבור שינויים והתאמות

איילת וולברג: המנגנון שחברי הכנסת המציעים הציעו הוא כפי שהוא קבוע עכשיו בנוסח בפני הוועדה

איילת וולברג:  מבחינתכם הוא מקובל

נטלי מופסיק: כן

נטלי מופסיק:  שהמוסד לביטוח לאומי משלם ואנחנו, משרד הרווחה, מתקצבים

ישראל אייכלר: אני חושב שבאופן טבעי הקריאה הראשונה והשנייה נועדו כדי לתקן ולהסדיר את כל הדברים בין הקריאה הראשונה לקריאה השנייה, כל מה שצריך להסדיר כדי שזה יהיה בצורה מסודרת וחוקית

עופר פרגי צבאן: אדוני היושב ראש, אני נציג עמותת עוגן למשפחות האומנה

עופר פרגי צבאן:  את הנושא הזה אנחנו מכירים למעלה משלוש שנים

עופר פרגי צבאן:  העלינו את זה בזמנו עת חבר הכנסת מאיר כהן היה שר הרווחה ואני שמח שהוא עולה שוב על הפרק וסוף סוף תהיה לזה חקיקה מסודרת

עופר פרגי צבאן:  לנו חשוב שהמילה רטרואקטיבי תוגדר בזמן מסוים כי את זה שמענו גם לפני שלוש שנים

ישראל אייכלר: לכן אמרתי שיהיה כתוב שלא יהיה תשלום כפול

ישראל אייכלר:  לא שלא יהיה רטרואקטיבי

ישראל אייכלר:  מותר שזה יהיה רטרואקטיבי

איילת וולברג: אני הבנתי, והדברים נאמרו לי זמן קצר לפני הדיון ולכן לא הוכנסו לנוסח שלפניכם, שהחשש הוא במקרה שבו בעצם הביטוח הלאומי כבר משלם תקופה מסוימת עד המועד שבו יש הכרה באומנה המוכרת, מה קורה לגבי התקופה הזאת שכבר שולם

איילת וולברג:  צריך לחשוב ממתי התשלום יתחיל להיות משולם למשפחת האומנה

איילת וולברג:      כפי שציינו קודם אלה דברים שצריכים עוד מחשבה ובירור וגם העניין של העברת המידע ממשרד הרווחה לגבי משפחות האומנה על הביטוח הלאומי ונושאים נוספים בהיבט היותר טכני של המנגנון כדי שהדברים יעבדו בצורה חלקה יותר בין המשרד לבין הביטוח הלאומי

איילת וולברג:  לקראת הקריאה השנייה והשלישית יציפו את הדברים ונראה מה נדרש להכניס לנוסח החוק עצמו ומה יתאפשר לקבוע בנהלים

ישראל אייכלר: גם בתקנות

איילת וולברג: כן, גם בתקנות

ישראל אייכלר: אנחנו ניגשים להקראת הצעת החוק

איילת וולברג: הצעת חוק הביטוח הלאומי (תיקון מס') תשלום גמלת ילד נכה לאומן בעד ילד שהושם אצלו באומנה), התשפ"ד-2024     

איילת וולברג: בחוק הביטוח הלאומי (נוסח משו ב), התשנ"ה-1995 (להלן – החוק העיקרי), בסעיף 222ב(ב) –     

איילת וולברג: בפסקה (1), אחרי "משתלמת" יבוא "לו"

איילת וולברג:      זה תיקון שהוא לא חלק מליבת ההסדר אלא הוא נועד להשאיר את המצב הקיים כיום לפיו סעיף 222ב שעוסק בגמלה מוגדלת למשפחות ילדים נכים, קבוע בסעיף קטן (א) ש"אם למבוטח היו שני ילדים או יותר שבעדם משתלמת גמלה לפי סימן זה, תשולם הגמלה בעד כל ילד כאמור בשיעור העולה ב-50 אחוזים על השיעור הקבוע לפי סעיף 222"

איילת וולברג:      לפי סעיף קטן (ב) גם אם למבוטח יש רק ילד אחד שבעדו משתלמת גמלה לפי סימן זה, עדיין תשולם גמלה נוספת בשיעור של 50 אחוזים כאשר בפסקה (1) כתוב "אם למבוטח ילד נכה נוסף שלא משתלמת בעדו גמלה לפי סימן זה, רק בשל כך שהוא מוחזק בידי משפחת אומנה כהגדרתה בחוק האומנה לילדים"

איילת וולברג:      ברגע שנתקן את החוק – ונעשה את התיקונים המוצעים בהמשך - וכן תשתלם גמלת ילד נכה, היא פשוט תשולם לאומן ולא להורים, זה ייצור סתירה עם הסעיף כאן ולכן אני מציעה שאולי לא צריך לתקן ברישה את פסקה (1) שהקראתי – את סעיף 222ב(ב)(1) – ולקבוע שהתשלום הזה של ה-50 אחוזים הנוספים יהיה גם אם למבוטח ילד נכה נוסף שלא משתלמת לו, בעדו, גמלה

איילת וולברג:  היא לא משתלמת לו אלא היא משתלמת לאומן

איילת וולברג:  לכן הוא עדיין יהיה זכאי לקבל 50 אחוזים אם יש לו ילד נוסף

מיכל מרים וולדיגר: את יכולה להסביר שוב?     

ישראל אייכלר: מדובר במי שיש לו שני ילדים נכים, אחד הולך לאומנה ואחד נשאר בבית

מיכל מרים וולדיגר: אתה מדבר עכשיו על ההורים

ישראל אייכלר: כן

ישראל אייכלר:  היא רוצה להסדיר שהזכויות של ההורה לא ייפגעו והזכויות של האומן לא ייפגעו

ישראל אייכלר:  להפריד ביניהם, בין שני הילדים

איילת וולברג: אם היום ההורה זכאי לקבל 50 אחוזים, אם יש לו שני ילדים, ילד אחד באומנה והוא עדיין מקבל 50 אחוזים, רוצים לשמור על המצב הקיים

מיכל מרים וולדיגר: היום המצב הוא שכאשר יש ילד אומנה, ההורה הביולוגי מקבל 50 אחוזים מהקצבה

איילת וולברג: לא 50 אחוזים מהקצבה אלא 50 אחוזים תוספת, אם יש לו ילד נכה נוסף

איילת וולברג:  זה מצב שבו יש שני ילדים, אחד בבית ואחד באומנה

עאידה תומא סלימאן: אחד נשאר אצל ההורה הרגיל

מיכל מרים וולדיגר: במצב הרגיל שיש ילד נכה אחד והוא באומנה, ההורה הביולוגי מקבל 50 אחוזים והוא מקבל?     

איילת וולברג: היום לא מקבלים

יסמין פרידמן: אף אחד לא מקבל

איילת וולברג: היום אף אחד לא מקבל

יסמין פרידמן: הורי האומנה מקבלים תקציב של ילד אומנה עם מעט תוספת ואנחנו מתקנים עכשיו כך שהם יקבלו את קצבת הילד הנכה כמו הילד הנכה היה גדל בבית

ישראל אייכלר: אני רוצה לציין עוד משהו לפרוטוקול ולומר לחברים שיש הסכמה וזה מאוד חשוב

ישראל אייכלר:  אנחנו דנו כאן בשאלה מי ישלם את הכסף

ישראל אייכלר:  יש הסכמה שאת הכסף ישלם הביטוח הלאומי

ישראל אייכלר:  זה הישג גדול מאוד כי הביטוח הלאומי כל כך אמון על תשלומים וזה יזרום בצורה מסודרת וקלה בלי בירוקרטיה מיותרת

איילת וולברג: אבל התקצוב יהיה ממשרד הרווחה

ישראל אייכלר: זה ביניהם

ישראל אייכלר:  ישפו אותם אבל הצרכן, המשפחה האומנת תקבל את הכסף מהביטוח הלאומי

איילת וולברג: אני שוב מדגישה שבנוסח שבפניכם שאת מה שקבוע בפסקה (1) ברישה, "אחרי "משתלמת" יבוא "לו"" – אני מוחקת כי לא צריך את זה

איילת וולברג:  בפסקה (1) אחרי "משתלמת" יבוא "לו"

איילת וולברג:  זאת בדיוק הסיטואציה הזאת שיש יותר מילד נכה אחד ומקבלים תוספת של 50 אחוזים ורוצים לשמר את המצב הקיים

איילת וולברג:  אני חוזרת ואומרת שיכול להיות שלקראת הקריאה השנייה והשלישית נצטרך לחדד ולחשוב על עוד מקרים בהם לא רוצים לפגוע או שצריך לבצע תיאומים ושינויים בעקבות העברת התשלום לאומן ולא להורה הביולוגי

איילת וולברג:  זה יהיה לקראת הדיון בקריאה השנייה והשלישית

עאידה תומא סלימאן: שאלה בעניין התוספת של ה-50 אחוזים כאשר יש שני ילדים שמקבלים קצבה

עאידה תומא סלימאן:  הקצבה של הילד שנמצא באומנה תלך למשפחת האומנה

איילת וולברג: נכון

עאידה תומא סלימאן: הילד שנמצא אצל ההורים, ההורים מקבלים

עאידה תומא סלימאן:  ה-50 אחוזים נשארים אצל ההורה

איילת וולברג: אלה שני ילדים שונים

איילת וולברג:  ילד אחד נמצא באומנה והשני אצל המשפחה הביולוגית

איילת וולברג:  להבנתי עבור הילד במשפחה הביולוגית יקבלו 50 אחוזים תוספת

שרית דמרי דבוש: אם יש שני ילדים באותו תא משפחתי שהם נכים, יש את התוספת

שרית דמרי דבוש:  אנחנו יודעים שלצערנו יש לא מעט מקרים של משפחות אומנה שיש להם בבית שני ילדים עם מוגבלויות ואז הם יקבלו את התוספת

שרית דמרי דבוש:  אם יהיה ילד אחד שיישאר במשפחה הביולוגית וילד אחד ילך למשפחת האומנה, אין הצדקה לעשות את זה

איילת וולברג: כבר היום על פי החוק אתם מאפשרים למשפחה ביולוגית – אני שוב מקריאה את סעיף קטן (ב): "היה למבוטח ילד אחד שבעדו משתלמת גמלה לפי סימן זה, תשולם הגמלה בשיעור האמור בסעיף קטן (א) – זאת התוספת של ה-50 אחוזים - אם התקיים אחד מאלה: למבוטח ילד נכה נוסף שלא משתלמת בעדו גמלה לפי סימן זה רק בשל כך שהוא מוחזק בידי משפחת אומנה"

איילת וולברג:  זאת אומרת, אני מבנה שלהורה הביולוגי יש ילד בבית שמקבל גמלת ילד נכה וילד נוסף באומנה שלא מקבל גמלה, שלא מתקבלת גמלה בעדו

שרית דמרי דבוש: זה עוד משהו שאולי צריך לחשוב עליו

עופר פרגי צבאן: זה דבר שלא מוסדר בחוק

ישראל אייכלר: היא מקריאה מהחוק

עופר פרגי צבאן: מהחוק כן, אבל זה לא מבוצע

ישראל אייכלר: זה שזה לא מבוצע, זה משהו אחר אבל בחוק זה קיים

עאידה תומא סלימאן: יש עוד מקרה שצריך לחשוב עליו

עאידה תומא סלימאן:  יכול להיות שלמשפחה אחת, משפחה אומנת, יהיו שני ילדים

איילת וולברג: יש לזה התייחסות בנוסח שאני אקריא בהמשך

איילת וולברג:  התייחסתי לזה

איילת וולברג:      כבוד היושב-ראש, אני לא יודעת אם תרצה את התיקון המוצע בסעיף 1 להשאיר גם אותו לקריאה שנייה ושלישית ולא להכניס אותו עכשיו לנוסח

איילת וולברג:  אני תיקנתי כדי שכיום לא יגרעו מהמצב הקיים

ליאת יעקובוביץ': אני חושבת שזאת נקודה שאולי אפשר יהיה לדון בה בהמשך

איילת וולברג: כלומר, לא לתקן עכשיו את סעיף 222ב או לתקן כפי שהצעתי?     

ישראל אייכלר: השאלה היא מה טובת הילד

ישראל אייכלר:  האם זה נוגע לילד אם זה יהיה עכשיו או לפני קריאה שנייה ושלישית?     

איילת וולברג: אם לא נתקן את זה עכשיו, איך שזה יופיע בנוסח הקיים, זה לא מדויק לומר שלמבוטח ילד נכה נוסף שלא משתלמת בעדו גמלה

איילת וולברג:  אנחנו מתקנים את זה כך שהוא כן יקבל גמלה

ישראל אייכלר: אנחנו בקריאה ראשונה

ישראל אייכלר:  זה לא נכנס לתוקף עד הקריאה השנייה והשלישית

ישראל אייכלר:  אתם מוכנים להתחייב כאן שתתקנו את זה בין קריאה ראשונה לקריאה שנייה ושלישית?     

שרית דמרי דבוש: כן

שרית דמרי דבוש:  נעבוד על כל השאלות האלה

ישראל אייכלר: כל השאלות האלה ושאלות נוספות שיעלו, אני רוצה שלקראת קריאה שנייה ושלישית נהיה ברורים בכל הסעיפים

ישראל אייכלר:  בינתיים המתווה הוא עד 40-30 ימים כך שיש לכם עוד 20-10 ימים כדי להשלים את בניית המתווה כולו בשלמותו

ליאת יעקובוביץ': אני חושבת שכל מנגנון, כל דבר שאנחנו חושבים, תמיד אנחנו חושבים על הורי האומנה ומעודדים כמה שיותר הורים לקחת אומנות של ילדים עם מוגבלויות

ישראל אייכלר: על זה אין ויכוח

ישראל אייכלר:  אני מציין שוב לפרוטוקול שהייתה כאן הופעה של משפחה שמחזיקה ילד כזה

ישראל אייכלר:  אלה אנשים רמי מעלה

קריאה: בעיניי קדושים

ישראל אייכלר: ממש

ישראל אייכלר:  קשה להגיד שזה סביר או שכל אחד מסוגל לעשות זאת

ישראל אייכלר:  לכן אנחנו רוצים לעשות את המקסימום כדי שהם יקבלו את המקסימום האפשרי

ישראל אייכלר:  לכן אני מקבל את הצעת היועצת המשפטית שלפני קריאה שנייה ושלישית תגבשו את כל הסעיפים האפשריים, על מה שלא חשבנו ועל מה שחשבנו, ואת אלה שתמצאו בהמשך הדרך כי אם עושים שינוי כזה, יש לזה כל מיני השלכות

ישראל אייכלר:  עד הקריאה השנייה אני רוצה שהכול יהיה ברור ומובן

ישראל אייכלר:       עכשיו תקריאי לנו את מה שברור ומובן בקריאה הראשונה

איילת וולברג: אני חושבת שכדאי – אחר כך נוכל לדייק את זה – להשאיר כרגע את מה שקבוע, מה שהצעתי בנוסח, כדי שכן תהיה התאמה ולא תיווצר סתירה

ישראל אייכלר: תקריאי ברצף

איילת וולברג: בחוק הביטוח הלאומי (נוסח משולב), התשנ"ה-1995 (להלן – החוק העיקרי), בסעיף 222ב(ב) לחוק בפסקה (1), אחרי "משתלמת" יבוא "לו"

איילת וולברג:      אם יהיה צורך נדייק לקראת קריאה שנייה ושלישית

איילת וולברג:      אני אעיר שהחל מסעיף 304, בחוק הביטוח הלאומי יש מקרים בהם מי שאמור לקבל את הגמלה, מי שזכאי לקבל אותה, לא הוא מקבל אותה אלא התשלום מועבר בכל מיני מקרים לאחרים

איילת וולברג:  לדוגמה, לפי סעיף 304 יש אפשרות למוסד לביטוח לאומי להעביר את הגמלה לידי מישהו אחר

איילת וולברג:  "נוכח המוסד כי הזכאי לגמלה הוא האדם שלידיו צריכה הגמלה להינתן אינו יכול לגבותה או כי מתן הגמלה על ידי אחד מאלה אינו לטובת הזכאי או לטובת אדם שבשבילו היא נותנת, רשאי המוסד למנות את מי שבאחזקתו או שבהשגחתו כמקבל הגמלה"

איילת וולברג:  סעיף 305, תשלום במקרים מסוימים לבן זוג

איילת וולברג:  סעיף 306, יש הוראה הנוגעת לתשלום לקיבוץ שיתופי, לקיבוץ מתחדש, אם הזכאי הוא חבר קיבוץ שיתופי או קיבוץ מתחדש

איילת וולברג:  כמובן מדובר במקרים אחרים

איילת וולברג:  אני רוצה להראות שיש דוגמאות בהן הגמלה אכן מועברת במקרים מסוימים, במקרים מיוחדים

איילת וולברג:  הביטוח הלאומי יודע כבר היום לעשות את זה ובסעיף 307 הוא אילו מחלק קצבה של זכאי שנמצא במוסד, בין המוסד לבין הזכאי

איילת וולברג:  אלה מנגנונים שהיום כבר קיימים

איילת וולברג:  כמובן הם לא זהים אלא דומים אבל לביטוח הלאומי יש ניסיון בזה

איילת וולברג:  אני מעריכה ומקווה שלקראת הדיון בקריאה השנייה והשלישית עת נדון בפרטים ונחליט, יילמד מהניסיון הזה ונוכל להכניס כאן דברים שהם רלוונטיים

איילת וולברג:      הצעתי למקם את הסעיף של התשלום לאומן בסעיפים בהם במקרה המיוחד הזה שבו הילד הנכה נמצא באומנה, התשלום יועבר לאומן

איילת וולברג:      אני מקריאה את סעיף 306א המוצע

איילת וולברג: אחרי סעיף 306 לחוק העיקרי יבוא:     "306

איילת וולברג: 	תשלום לאומן     

איילת וולברג: צריך להתגבר על התקנות לפי סעיף 222 בגלל שבתקנות הביטוח הלאומי ילד נכה, תקנה 4, כתוב שגמלאות לפי תקנות אלה ישולמו כל עוד מתקיימים כל אלה ואחד התנאים הוא שהילד הנכה אינו מוחזק בידי משפחת אומנה

איילת וולברג:  לכן אנחנו צריכים כאן להתגבר על זה ולומר שלמרות שכתוב שהגמלה לא תשולם אם הילד מוחזק בידי משפחת אומנה, עדיין תשולם הגמלה בעד התקופה שהילד נמצא באומנה לאומן של הילד

ישראל אייכלר: נתת את כל ההסבר הזה כדי שנדע למה צריך את הסעיף של על אף האמור בתקנות

ישראל אייכלר:  כאשר הסעיף קיים, הכול מסודר

איילת וולברג: נכון

איילת וולברג:  כשהסעיף יהיה קיים

ישראל אייכלר: בסדר

ישראל אייכלר:  תעברי בבקשה לסעיף הבא

איילת וולברג: עדיין צריך להתגבר ולהגיד שעל אף מה שכתוב בתקנות בתקופה הזאת, הגמלה תשולם לאומן של הילד

איילת וולברג:      אני אציין שכתוב כאן בעד תקופת האומנה וזה כן מעלה שאלות ששרית מהביטוח הלאומי העלתה קודם לכן לגבי התשלום הרטרואקטיבי מבחינת כפל תשלום ושאלות נוספות שנצטרך לחשוב ולדון בהן לקראת הקריאה השנייה והשלישית

ישראל אייכלר: תצטרכו להכניס סעיף שלא יהיה כפל תשלומים, נקודה

איילת וולברג: יכול להיות שזה יהיה הפתרון אבל צריך להבין באיזה מצבים יש כפל תשלומים

ישראל אייכלר: על זה תשבו, מתי זה כפל תשלומים

איילת וולברג: סעיף קטן (ב) הוא הסעיף שנוגע למצב בו יש יותר מילד אחד עם מוגבלות במשפחת האומנה

איילת וולברג: זה נועד למצב שבו יש יותר מילד אחד עם מוגבלות במשפחת האומנה

איילת וולברג: "ילד נכה" - כהגדרתו בסעיף 221

איילת וולברג:      "אומן" ו"משפחת אומנה" – כהגדרתם בחוק אומנה לילדים, התשע"ו-2016"

איילת וולברג:      בחוק הביטוח הלאומי בסעיף 221, ההגדרה של ילד נכה היא: "ילד שהיה לנכה בהיותו בין בישראל ובין בחוץ לארץ והכול לפי מבחנים ותנאים שקבע השר באישור ועדת העבודה והרווחה"

איילת וולברג:  זאת כמובן ההגדרה שנוגעת לכל סימן ו' לגבי ילד נכה ולגבי תשלום הגמלאות שמשולמות כיום

איילת וולברג:      ההגדרות של אומן במשפחת אומנה הן כהגדרתם בחוק אומנה לילדים

איילת וולברג:  "אומן הוא אדם שבידו רישיון אומנה ושקיבל כדין ילד לטיפולו למטרת אומנה"

איילת וולברג:  "אומנה היא מגורים של ילד במשפחה שאינה בית הוריו לפי החלטה שקיבל הגורם המוסמך שלא לפי חוק אימוץ ילדים"

איילת וולברג:       אלה ההגדרות שיחולו גם לגבי ההסדר המוצע

איילת וולברג:      בסעיף 3 להצעת החוק שבפניכם מוצע לתקן תיקון עקיף לחוק אומנה לילדים, את סעיף 46

איילת וולברג:  סעיף 46 קובע תשלומים לאומן ואפוטרופסות על רכוש הילד

איילת וולברג:  היום בסעיף קטן (א) נקבע ש"אומן יקבל מהמשרד במישרין או באמצעות הגוף המפעיל תשלומים עבור הוצאות שיאפשרו לו לספק את צורכי הילד לרבות צרכיו המיוחדים בהתאם לתוכנית הטיפול"

איילת וולברג:  על פי הסעיף הקטן הזה עד היום משרד הרווחה העביר איזשהו תשלום מוגדל, שדיברנו עליו הרבה בדיון הקודם, גם למשפחות האומנה

איילת וולברג:  כן נדרשים תיקונים עקיפים בגלל שסעיף 46(ג), אני מקריאה מחוק אומנה לילדים, קובע כי "לא יקבל אומן כספים מכל מקור אחר פרט לאמור בסעיפים קטנים (א) ו-(ז) לשם מימון אחזקתו של הילד"| לכן אנחנו צריכים להתגבר על זה וכן לאפשר למשפחת האומנה לקבל גמלת ילד נכה

איילת וולברג:      אני מקריאה את סעיף 3 ואני אעבור תיקון-תיקון לחוק האומנה לילדים ואסביר למה הוא נדרש

איילת וולברג: בחוק אומנה לילדים התשע"ו-2016 בסעיף 46 –     

איילת וולברג: כדי שזה יהיה ברור אני אקריא את סעיף קטן (ו)(1)

איילת וולברג:  נקבע שם ש"הטבות ותגמולים המגיעים לילד לפי כל דין וגמלאות שהילד זכאי להן מהמוסד לביטוח לאומי, למעט קצבת שאירים לפי סעיף 252 לחוק הביטוח הלאומי – וכאן אני מציעה להוסיף גם "וגמלת ילד נכה לפי סעיף ו' לפרק ט' לחוק האמור – ולמעט הטבות וזכויות כאמור בסעיף קטן (ז) ישולמו לאפוטרופוס על רכוש הילד"

איילת וולברג:      גם כאן צריך לתקן ולומר שהגמלה לא תשולם לאפוטרופוס על רכוש הילד מכיוון שהיא משולמת לאומן ואני מבינה שבאומנה האפוטרופוס הוא לא האומן

איילת וולברג:  צריך להחריג כאן ולומר שהגמלה לא תשולם לאפוטרופוס

ישראל אייכלר: אלא לאומן

נטלי מופסיק: אלה דברים בהם אנחנו נטפל

איילת וולברג: יש לכם כרגע הערה מהותית?     

ישראל אייכלר: לא

ישראל אייכלר:  כל הערה שתהיה להם, הם ישבו איתך ויעלו אותה

איילת וולברג: התיקון הנוסף שמוצע כאן בחוק האומנה לילדים הוא לסעיף קטן (ז)

איילת וולברג:  מכיוון שבמקור נקבע שיהיה תשלום מוגדל שמועבר על ידי משרד הרווחה

איילת וולברג:  מכיוון שלגמלת ילד נכה יש כל מיני זכויות נלוות נוספות שזכאים להן, כן קבעו בזמנו שההטבות והזכויות האלה יועברו למשפחת האומנה

איילת וולברג:  צריך לתקן את זה כי עכשיו משפחת אומנה תקבל את הגמלה עצמה וכמובן גם את הזכויות

מיכל מרים וולדיגר: קצבת הנכות שהיא תקבל היא בתוספת ל-2,000 שקלים ומשהו שהיא מקבלת?     

איילת וולברג: לסכום הבסיסי

איילת וולברג:  הם מקבלים באזור ה-2,400 שקלים, משרד הרווחה יכול לדייק אותי, כסכום בסיסי ועל זה הם מקבלים תשלום מוגדל

איילת וולברג:  זה יחליף את התשלום המוגדל אבל עדיין יהיו זכאים לתשלום הבסיסי וזה כמובן כי יש הוצאות נוספות מעצם זה שהילד נמצא במשפחת אומנה וזה נועד לאפשר לאומן לספק את צורכי הילד

איילת וולברג:      אני אקריא את הנוסח של סעיף קטן (ז) אותו נחליף ולאחר מכן אני אקריא את הנוסח החדש

איילת וולברג:      "על אף האמור בסעיף זה, ילד עם מוגבלות שהמשרד הכיר בו לעניין סעיף קטן זה כבעל צרכים מיוחדים עקב המוגבלות, זכאי במשפחת האומנה להטבות כמפורט להלן שהיו משולמות בעדו כילד נכה שזכאי לגמלה לפי סימן ו' לפרק ט' לחוק הביטוח הלאומי (בסעיף קטן זה – גמלת ילד נכה) אילולא היה מושם באומנה ובלבד שההטבה הניתנת לעניין שבעדו זכאי אומן לתשלום לפי סעיף קטן (א) לא תינתן אלא במידה שבה עולה ההטבה על התשלום האמור:     

איילת וולברג: הטבות הניתנות על ידי גוף ציבורי לפי הסכם או נוהג בעד ילד שבעדו משולמת גמלת ילד נכה"

איילת וולברג:      מכיוון שכאמור הגמלה תועבר לאומן, מוצע לתקן את הסעיף, להחליף את סעיף קטן (ז) ולקבוע:     

קטן יבוא: במקום סעיף קטן (ז) יבוא: 	 "(ז)	על אף האמור בסעיף זה, אומן זכאי לקבל בעד ילד נכה שהושם אצלו באומנה גמלה לפי סימן ו' לפרק ט' לחוק הביטוח הלאומי (בסעיף קטן זה – גמלת ילד נכה), וכן הטבות וזכויות הניתנות לפי כל דין בעד ילד שבעדו משולמת גמלת ילד נכה והטבות הניתנות על ידי גוף ציבורי לפי הסכם או נוהג, בעד ילד כאמור"

11 יבוא: "12

11 יבוא: 	הגשת תביעה לגמלת ילד נכה לפי סימן ו' לפרק ט' לחוק הביטוח הלאומי"

11 יבוא:      	בתוספת הראשונה מפורטים לפי סעיף 43 לחוק כל הדברים שאומן רשאי לעשות לגבי הילד שנמצא אצלו באומנה ולכן היה צריך להוסיף כאן לאומן את הסמכות להגיש תביעה לגמלת ילד נכה כדי שהוא יוכל לעשות את זה מול הביטוח הלאומי

נטלי מופסיק: אני אגיד שיכול להיות שאת זה נרצה לשנות כך שהתביעה תעבור דרך המשרד או המשרד יגיש אחרי שהפרטים יועברו אליו

נטלי מופסיק:  אני עוד לא יודעת לומר מה המנגנון

נטלי מופסיק:  לא בטוח שיהיה נכון שהאומנה תגיש את התביעה אלא שאנחנו נסייע

נטלי מופסיק:  אני עדיין לא יודעת לומר

יצחק פינדרוס: בדיוק בשביל זה אמרנו שבין הקריאה הראשונה לקריאה השנייה והשלישית נקבע את המנגנון

יצחק פינדרוס:  אנחנו מסכימים

יצחק פינדרוס:  ברור שהמנגנון צריך להיקבע, איך מתקזז ומה מתקזז

איילת וולברג: השאלה מי בסופו של דבר יפנה לביטוח הלאומי לגבי קבלת התביעה לגמלה

יצחק פינדרוס: אני אהיה כאן לצד משרד הרווחה ואני אסביר למה

יצחק פינדרוס:  בסוף הם אחראים כלפי המשפחה

יצחק פינדרוס:  מי שיש לו את האחריות כלפי הילד, בסוף זה משרד הרווחה

יצחק פינדרוס:  אנחנו רוצים שלמשרד הרווחה תהיה איזושהי מעורבות

יצחק פינדרוס:  יכול להיות שההורה יגיש באישור משרד הרווחה

ישראל אייכלר: אני רוצה לייעץ לך מה שפחות להעמיס בירוקרטיה על המשפחה האומנת

ישראל אייכלר:  זה שמשרד הרווחה צריך להיות מעורב, בסדר, אבל לא להתלות את זה במשרד הרווחה

ישראל אייכלר:  משרד הרווחה הוא משרד עמוס מאוד ויש לו מעט מאוד פקידים

ישראל אייכלר:  אסור לחכות עם הבירוקרטיה

ישראל אייכלר:  מה שאפשר לפשט ושתהיה ישר, צריך להיות כך

ישראל אייכלר:  אם אתם רוצים שיהיה איזשהו שלב כאשר מובן שגם משרד הרווחה יהיה שותף – בסדר אבל לא לעכב

ישראל אייכלר:  הם יתייעצו איתם, ישבו איתם, יסכמו איתם אבל אני לא רוצה שזה יעכב

נטלי מופסיק: אני לא מדברת על הסוגיות שמשרד הרווחה רוצה להיות מעורב כי הוא אחראי על הילדים האלה אלא גם סוגיות של חסיון בין משפחות ביולוגיות לבין משפחות אומנות

ישראל אייכלר: כל זה בסדר ובלבד שלא יהיה עיכוב

איילת וולברג: סיימתי את ההקראה

ישראל אייכלר: אני רוצה לומר משהו שלא קשור רק לחוק הזה ספציפית

ישראל אייכלר:  בדיון הקודם ביקשנו קבלת תקנות תשלומים לאומן

ישראל אייכלר:  אנחנו צריכים את התקנות

ישראל אייכלר:  אם אפשר, תכינו לנו את תקנות התשלומים בין קריאה ראשונה לקריאה שנייה ושלישית

נטלי מופסיק: אלה התקנות שלנו

נטלי מופסיק:  הן בעבודה אבל עכשיו הם בטח יצטרכו עוד יותר להשתנות כי בתקנות מפורט גובה דמי האחזקה ויהיה צריך לעשות שינוי בגלל התשלומים למשפחות עם ילדים עם מוגבלויות

איילת וולברג: התקנות לא נוגעות רק לילד עם מוגבלות

נטלי מופסיק: הן גם נוגעות

איילת וולברג: אני רק אומרת לחברי הכנסת שהתקנות כוללות גם

איילת וולברג:  אני מניחה שיצטרכו להתאים אותן ולהכניס בהן תיקונים בעקבות התיקון המוצע

נטלי מופסיק: נכון

איילת וולברג: זה כן נכון שהתקנות נוגעות לא רק לכלל משפחות האומנה

נטלי מופסיק: נכון

ישראל אייכלר: בדיוק

ישראל אייכלר:  אלה תקנות שאנחנו מחכים להן לכלל הילדים, לכלל התשלומים

ישראל אייכלר:      לפני ההצבעה אנחנו צריכים למזג?     

איילת וולברג: כן

איילת וולברג:  לפי סעיף 79(ג) לתקנון הכנסת, ניתן למזג הצעות חוק שהועברו לוועדה והוועדה מכינה אותן כהצעת חוק אחת לקראת הקריאה הראשונה

ישראל אייכלר: אנחנו מצביעים על המיזוג של שלושת הצעות החוק – הצעתו של חבר הכנסת פינדרוס, הצעתה של חברת הכנסת מירב בן ארי והצעתה של חברת הכנסת יסמין פרידמן

ענת כהן שמואל: מירב בן ארי העבירה לנו בכתב שהיא מאשרת את המיזוג

ישראל אייכלר: חברת הכנסת פרידמן בעד

יצחק פינדרוס: גם אני העברתי אישור

ישראל אייכלר:  מי בעד? מי נגד? אין מתנגדים

ישראל אייכלר:  מי נמנע? אין נמנעים

ישראל אייכלר: אושר     

ישראל אייכלר: המיזוג אושר פה אחד

ישראל אייכלר:  החוק יגובש כחוק אחד

ישראל אייכלר:      אנחנו מצביעים על אישור הצעת החוק לקריאה ראשונה כפי שהקריאה היועצת המשפטית עם כל ההערות לגבי התיקונים לקראת קריאה שנייה ושלישית

ישראל אייכלר:      מי בעד? מי נגד? אין מתנגדים

ישראל אייכלר:  מי נמנע? אין נמנעים

ישראל אייכלר: אושר     

ישראל אייכלר: אני אומר לפרוטוקול שארבעה הצביעו בעד, אין מתנגדים ואין נמנעים

ישראל אייכלר:  החוק אושר לקריאה ראשונה ויעלה למליאה להצבעה

עופר פרגי צבאן: בשם עמותת עוגן ומשפחות האומנה אנחנו מאוד מודים לכם

עופר פרגי צבאן:  תודה רבה לכולכם

עופר פרגי צבאן:  תודה רבה אדוני שאתה מאפשר לנו לראות את החוק הזה מתקדם

ישראל אייכלר: תודה רבה

ישראל אייכלר:      
     תודה רבה

ישראל אייכלר:  הישיבה נעולה